
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 33 

27 Φεβρουάριου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 17 

Τροποποίηση του π.δ. 32/2004 «Σύσταση και Οργανισμός 
της Γενικής Γραμματείας της Κυβέρνησης» (ΦΕΚ Α 
28), όπως τροποποιήθηκε με το π.δ. 179/2004 (ΦΕΚ 
Α 156) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 82 παρ. 2 του Συντάγματος, 

β) των άρθρων 48, 86 και 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α 98), 

γ) του άρθρου 22 παρ. 3 του ν. 2362/1995 (ΦΕΚ Α 
247), 

2. Το γεγονός ότι, από τις διατάξεις του διατάγματος 
αυτού προκαλείται δαπάνη σε βάρος του Κρατικού Προ¬ 
ϋπολογισμού ύψους 71.405,92 ευρώ για το έτος 2009 και 
για κάθε επόμενο οικονομικό έτος. Οι ανωτέρω δαπάνες 
θα καλύπτονται από τις πιστώσεις του τακτικού προϋ¬ 
πολογισμού του Υπουργείου Οικονομίας και Οικονομι¬ 
κών (Ειδ. Φ. 23-640 «Γενική Γραμματεία της Κυβέρνησης» 
ΚΑΕ Ομάδων 0200, 0800 και 1000), 

3. Το πρακτικό επεξεργασίας 11/2009 του Συμβουλίου 
της Επικράτειας, με πρόταση του Πρωθυπουργού και 
του Υπουργού Οικονομίας και Οικονομικών, αποφασί¬ 
ζουμε: 

Αρθρο 1 

1. Η παράγραφος 1 του άρθρου 2 του π.δ. 32/2004, όπως 
τροποποιήθηκε με το άρθρο μόνο παρ. 1 του π.δ. 179/2004 
και κωδικοποιήθηκε στην παράγραφο 1 του άρθρου 
73 του Κώδικα Νομοθεσίας για την Κυβέρνηση και τα 
κυβερνητικά όργανα (π.δ. 63/2005), αντικαθίσταται, ως 
εξής: 

«1. Η Γενική Γραμματεία της Κυβέρνησης αποτελείται 
από: α) Το Ιδιαίτερο Γραφείο του Γενικού Γραμματέα, 
β) το Νομικό Γ ραφείο, γ) το Γ ραφείο Υποστήριξης της 
Καλής Νομοθέτησης, δ) το Γραφείο Συντονισμού και 
Θεσμικών Θεμάτων και ε) το Γραφείο Διοικητικής και 
Οικονομικής Υποστήριξης, τα οποία λειτουργούν σε 
επίπεδο γραφείου». 

2. Το στοιχείο ε της παραγράφου 2 του άρθρου 4 
του π.δ. 32/2004, όπως αντικαταστάθηκε με το άρθρο 


μόνο παρ. 6 του π.δ. 179/2004 και κωδικοποιήθηκε στην 
περίπτωση ε της παραγράφου 2 του άρθρου 75 του Κώ¬ 
δικα Νομοθεσίας για την Κυβέρνηση και τα κυβερνητικά 
όργανα, αντικαθίσταται, ως εξής: «ε) η ενημέρωση του 
Γ ενικού Γ ραμματέα της Κυβέρνησης για τα δημοσιεύ¬ 
ματα του ημεδαπού και αλλοδαπού τύπου που αφορούν 
την Κυβέρνηση και ειδικότερα τη Γενική Γραμματεία 
της Κυβέρνησης». 

3. Το στοιχείο στ της παραγράφου 2 του άρθρου 4 
του π.δ. 32/2004, όπως προστέθηκε με το άρθρο μόνο 
παρ. 7 του π.δ. 179/2004 και κωδικοποιήθηκε στην περί¬ 
πτωση στ της παραγράφου 2 του άρθρου 75 του Κώδι¬ 
κα Νομοθεσίας για την Κυβέρνηση και τα κυβερνητικά 
όργανα, αντικαθίσταται, ως εξής: «στ) η διεκπεραίωση 
της αλληλογραφίας της Γενικής Γραμματείας της Κυ¬ 
βέρνησης με τους πολίτες». 

4. Τα στοιχεία ζ, η, θ, ι και ια της παραγράφου 2 του 
άρθρου 4 του π.δ. 32/2004, όπως προστέθηκαν με το 
άρθρο μόνο παρ. 7 και 10 του π.δ. 179/2004 και κωδικο- 
ποιήθηκαν στις περιπτώσεις ζ, η, θ, ι και ια της παραγρά¬ 
φου 2 του άρθρου 75 του Κώδικα Νομοθεσίας για την 
Κυβέρνηση και τα κυβερνητικά όργανα, καταργούνται. 

5. Μετά την παράγραφο 5 του άρθρου 5 του π.δ. 32/2004, 
όπως το άρθρο αυτό αντικαταστάθηκε με το άρθρο 
μόνο παρ. 8 του π.δ. 179/2004 και κωδικοποιήθηκε στις 
περιπτώσεις ζ και η του άρθρου 76 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
προστίθεται παράγραφος 6, εντασσόμενη ως περίπτω¬ 
ση θ στο άρθρο 76 του Κώδικα, ως εξής: 

«6. Συνεργάζεται με το Γ ραφείο Υποστήριξης της Κα¬ 
λής Νομοθέτησης, το Γ ραφείο Συντονισμού και Θεσμικών 
Θεμάτων και την Κεντρική Επιτροπή Κωδικοποίησης, για 
την καλύτερη άσκηση των αρμοδιοτήτων τους». 

Αρθρο 2 

Μετά το άρθρο 5 του π.δ. 32/2004, όπως αντικατα- 
στάθηκε με το άρθρο μόνο παρ. 8 του π.δ. 179/2004 και 
κωδικοποιήθηκε στο άρθρο 76 του Κώδικα Νομοθεσίας 
για την Κυβέρνηση και τα κυβερνητικά όργανα, προ¬ 
στίθενται άρθρα 5Α και 5Β, εντασσόμενα, αντιστοίχως, 
στον Κώδικα αυτό ως άρθρα 76Α και 76Β, ως εξής: 

«Αρθρο 5Α 

Γ ραφείο Υποστήριξης της Καλής Νομοθέτησης 

1. Το Γραφείο Υποστήριξης της Καλής Νομοθέτησης 
αποτελεί την Κεντρική Μονάδα υποστήριξης της ποιό- 

τητας των ρυθμίσεων και μεριμνά για την επιστημονική 
υποστήριξη των υπηρεσιών των Υπουργείων, προκει- 
μένου αφενός να τηρούνται οι αρχές και διαδικασίες 
καλής νομοθέτησης κατά την εκπόνηση σχεδίων νόμων 
και σχεδίων κανονιστικών διαταγμάτων και πράξεων 
και αφετέρου να επιβοηθείται η εφαρμογή του κυβερ¬ 
νητικού έργου. 

2. Ειδικότερα, το Γραφείο Υποστήριξης Καλής Νομο¬ 
θέτησης έχει τις ακόλουθες αρμοδιότητες: 

α) Παρακολουθεί το έργο των υπουργείων κατά το 
στάδιο της προπαρασκευής σχεδίων νόμων και σχεδίων 
κανονιστικών διαταγμάτων και πράξεων και εργάζεται 
συστηματικά για την επιστημονική υποστήριξη του έρ¬ 
γου αυτού, ιδίως μέσω κατάρτισης εγκυκλίων, οδηγιών, 
υποδειγμάτων ή της διοργάνωσης επιμορφωτικών προ¬ 
γραμμάτων ή εκδηλώσεων. 

β) Παραλαμβάνει τις εκθέσεις αξιολόγησης συνεπειών 
ρυθμίσεων (ίπιραοί αεεθεεπίθπί/ίηηρααΐ αηαίγείε ΓβροΓίδ) 
που αποστέλλουν τα Υπουργεία, τις εξετάζει και ει- 
σηγείται προς τον Γ ενικό Γ ραμματέα της Κυβέρνησης 
σχετικά με το περιεχόμενό τους και το περιεχόμενο 
του σχεδίου νόμου ή διατάγματος ή πράξης, το οποίο 
συνοδεύουν. 

γ) Παραλαμβάνει τις εκθέσεις αξιολόγησης αποτελε¬ 
σμάτων εφαρμογής ρυθμίσεων που αποστέλλουν τα 
Υπουργεία, τις εξετάζει και εισηγείται προς τον Γ ενικό 
Γ ραμματέα της Κυβέρνησης σχετικά με το περιεχόμενό 
τους και τυχόν συμπεράσματα στα οποία καταλήγει. 

δ) Συντονίζει την συνεργασία μεταξύ των υπουργεί¬ 
ων και των υπηρεσιών που ασχολούνται με την καλή 
νομοθέτηση. 

ε) Ενημερώνεται σχετικά με τις εξελίξεις για την καλή 
νομοθέτηση σε ευρωπαϊκό και διεθνές επίπεδο και συ¬ 
νεργάζεται με όλα τα υπουργεία, για το σκοπό αυτό. 

Άρθρο 5Β 

Γ ραφείο Συντονισμού και Θεσμικών Θεμάτων 

1. Το Γραφείο Συντονισμού και Θεσμικών Θεμάτων 
υποστηρίζει τον Γενικό Γραμματέα της Κυβέρνησης 
στην άσκηση των αρμοδιοτήτων του. 

2. Το Γραφείο Συντονισμού και Θεσμικών Θεμάτων 
ασκεί, ιδίως τις έξης αρμοδιότητες: 

α) Παρακολουθεί την εργασία των διυπουργικών επι¬ 
τροπών και ενημερώνει τον Γ ενικό Γ ραμματέα για τα θέ¬ 
ματα των συνεδριάσεων τους και τις αποφάσεις τους, 
β) παρέχει γραμματειακή υποστήριξη στο Υπουργικό 
Συμβούλιο, στα συλλογικά κυβερνητικά όργανα, καθώς 
και στις διυπουργικές Επιτροπές, εφόσον τα καθήκοντα 
αυτά δεν έχουν ανατεθεί σε άλλα όργανα και ειδικότερα 
προετοιμάζει τους φακέλους, καταρτίζει και κοινοποιεί 
την ημερήσια διάταξη των θεμάτων που πρόκειται να 
εισαχθούν προς συζήτηση ή απαιτούν λήψη αποφάσεων 
από τα παραπάνω όργανα και τηρεί τα πρακτικά των 
συζητήσεων αυτών, 

γ) ενημερώνει τις αρμόδιες υπηρεσίες για τις αποφά¬ 
σεις του Υπουργικού Συμβουλίου και των άλλων συλ¬ 
λογικών κυβερνητικών οργάνων, 
δ) παρακολουθεί την ημερήσια διάταξη νομοθετικού 
έργου και κοινοβουλευτικού ελέγχου της Βουλής και 
ενημερώνει σχετικά τον Γ ενικό Γ ραμματέα, 
ε) παρακολουθεί την έκδοση των κανονιστικών δια¬ 
ταγμάτων και πράξεων που προβλέπονται σε εξουσιο- 
δοτικές διατάξεις νόμων, 


στ) παρακολουθεί τις διαδικασίες ενσωμάτωσης του 
παράγωγου κοινοτικού δικαίου στην ελληνική έννομη τάξη 
και υποστηρίζει τα αρμόδια υπουργεία, εφόσον αυτά του 
το ζητήσουν, σε θέματα της αρμοδιότητας του. 

ζ) παρακολουθεί το νομοπαρασκευαστικό έργο των 
οργάνων της Ευρωπαϊκής Ένωσης και υποστηρίζει τα 
αρμόδια, κάθε φορά, υπουργεία, εφόσον αυτά του το 
ζητήσουν, σε θέματα της αρμοδιότητας του, 
η) παρακολουθεί την εξέλιξη τυχόν διαδικασιών πα¬ 
ραβιάσεων του κοινοτικού δικαίου ενώπιον των θεσμι¬ 
κών οργάνων της Ευρωπαϊκής Ένωσης και ενημερώνει 
σχετικά τον Γ ενικό Γ ραμματέα, 
θ) τηρεί, εισάγει, ανανεώνει και παρακολουθεί τις εγ¬ 
γραφές στην ιστοσελίδα της Γ ενικής Γ ραμματείας της 
Κυβέρνησης, 

ι) παρακολουθεί τις ιστοσελίδες των υπουργείων της 
Κυβέρνησης και ενημερώνει το Γ ενικό Γ ραμματέα της 
Κυβέρνησης για το περιεχόμενό τους, 
ια) παρακολουθεί τις εξελίξεις σε κυβερνητικές ιστο- 
σελίδές άλλων κρατών μελών της Ευρωπαϊκής Ένωσης 
ή και εκτός αυτής, 

ιβ) είναι αρμόδιο για την συνεργασία με την Κεντρική 
Δικτυακή Πύλη «ΕΡΜΗΣ» και τις αρμόδιες υπηρεσίες του 
Υπουργείου Εσωτερικών, καθώς και με την Κοινωνία της 
Πληροφορίας Α.Ε. σε θέματα διαλειτουργικότητας». 

Άρθρο 3 

1. Η περίπτωση γ του άρθρου 7 του π.δ. 32/2004, όπως 
αυτό αναριθμήθηκε σε άρθρο 6 με το άρθρο μόνο παρ. 
9 περ. β του π.δ. 179/2004, η οποία κωδικοποιήθηκε στην 
περίπτωση γ του άρθρου 77 του Κώδικα Νομοθεσίας 
για την Κυβέρνηση και τα κυβερνητικά όργανα, αντικα¬ 
θίσταται, ως εξής: 

«γ) Με την επιφύλαξη της περίπτωσης στ της παρα¬ 
γράφου 2 του άρθρου 4, διεκπεραιώνει την εν γένει αλ¬ 
ληλογραφία της Γ ενικής Γ ραμματείας της Κυβέρνησης 
και μεριμνά για την επικοινωνία της με τις δημόσιες 
υπηρεσίες και τα νομικά πρόσωπα του Δημοσίου και 
του ευρύτερου δημόσιου τομέα». 

2. Στην περίπτωση η του άρθρου 7 του π.δ. 32/2004, 
όπως αυτό αναριθμήθηκε σε άρθρο 6 με το άρθρο μόνο 
παρ. 9 περ. β του π.δ. 179/2004, η οποία κωδικοποιή- 
θηκε στην περίπτωση η του άρθρου 77 του Κώδικα 
Νομοθεσίας για την Κυβέρνηση και τα Κυβερνητικά όρ¬ 
γανα, η φράση «και της Επιτροπής για τα Αρχεία του 
Πρωθυπουργού» αντικαθίσταται με την φράση «και της 
Κυβερνητικής Επιτροπής Παιδείας και Πολιτισμού, που 
συστάθηκε με τον ν. 3323/2005 (ΦΕΚ Α 61)». 

3. Μετά την περίπτωση ιστ του άρθρου 7 του π.δ. 32/2004, 
όπως αυτό αναριθμήθηκε σε άρθρο 6 με το άρθρο μόνο 
παρ. 9 περ. β του π.δ. 179/2004, η οποία κωδικοποιήθηκε 
στην περίπτωση ιστ του άρθρου 77 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
προστίθεται περίπτωση ιζ, ως εξής: 

«ιζ) τηρεί το αρχείο των μελών της Κυβέρνησης, των 
υφυπουργών και των μελών των συλλογικών κυβερνητι¬ 
κών οργάνων και κυβερνητικών επιτροπών και χορηγεί 
τις σχετικές βεβαιώσεις». 

Αρθρο 4 

Το άρθρο 8 του π.δ. 32/2004, όπως αναριθμηθέν σε 
άρθρο 7 αντικαταστάθηκε με το άρθρο μόνο παρ. 11 του 
π.δ. 179/2004 και κωδικοποιήθηκε στο άρθρο 78 του Κώ- 

δικά Νομοθεσίας για την Κυβέρνηση και τα κυβερνητικά 
όργανα, αντικαθίσταται, ως εξής: 

«Αρθρο 7 

Θέσεις προσωπικού 

1. Οι θέσεις μετακλητών υπαλλήλων της Γενικής Γραμ- 
ματείας της Κυβέρνησης είναι οι εξής: 

α) Προϊσταμένων των γραφείων της Γ ενικής Γ ραμμα- 
τείας της Κυβέρνησης: θέσεις πέντε εκ των οποίων: 

αα) Μία θέση προϊστάμενου του Ιδιαίτερου Γραφείου 
του Γ ενικού Γ ραμματέα. 

ββ) Μία θέση προϊσταμένου του Νομικού Γραφείου, 
γγ) Μία θέση προϊσταμένου του Γραφείου Υποστήρι¬ 
ξης της Καλής Νομοθέτησης. 

δδ) Μία θέση προϊσταμένου του Γραφείου Συντονι¬ 
σμού και Θεσμικών Θεμάτων. 

εε) Μία θέση προϊσταμένου του Γραφείου Διοικητικής 
και Οικονομικής Υποστήριξης. 

β) Προσωπικού της Γ ενικής Γ ραμματείας της Κυβέρ¬ 
νησης: θέσεις τριάντα εννέα, ως εξής: 
αα) Ειδικών Συμβούλων: θέσεις δώδεκα 
ββ) Ειδικών Συνεργατών: θέσεις δέκα, 
γγ) Κλάδου ΠΕ Διοικητικού - Οικονομικού: θέσεις 
οκτώ. 

δδ) Κλάδου ΔΕ Διοικητικού - Λογιστικού: θέσεις εννέα. 

2. Επιπλέον των ανωτέρω θέσεων, στη Γ ενική Γ ραμ- 
ματεία της Κυβέρνησης μπορεί να αποσπώνται, κατά 
παρέκκλιση των κειμένων διατάξεων, έως δώδεκα υπάλ¬ 
ληλοι κάθε κατηγορίας και κλάδου, σύμφωνα με το 
άρθρο 9 παρ. 2». 

Άρθρο 5 

1. Η περίπτωση β της παραγράφου 1 του άρθρου 10 
του π.δ. 32/2004, όπως αναριθμήθηκε σε άρθρο 9 με το 
άρθρο μόνο παράγραφος 9 περ. β του π.δ. 179/2004, η 
οποία κωδικοποιήθηκε στην περίπτωση β της παραγρά¬ 
φου 1 του άρθρου 81 του Κώδικα Νομοθεσίας για την 
Κυβέρνηση και τα κυβερνητικά όργανα, αντικαθίσταται, 
ως εξής: 

«β) Στις λοιπές θέσεις προϊσταμένων, είτε με ανά¬ 
θεση καθηκόντων σε συνταξιούχο ανώτατο δικαστικό 
λειτουργό ή σε νομικό σύμβουλο, ή πάρεδρο του Νο¬ 
μικού Συμβουλίου του Κράτους ή. σε πανεπιστημιακό 
λειτουργό μέλος Δ.Ε.Π. Α.Ε.Ι, με παράλληλη άσκηση των 
κύριων καθηκόντων του ή αποκλειστικώς, ή σε δικηγόρο 
παρ’ Αρείω Πάγω, είτε με διορισμό είτε με απόσπαση 
από θέση του Δημοσίου ή νομικού προσώπου δημοσίου 
δικαίου, εφόσον κατέχουν πτυχίο Α.Ε.Ι. Η κατοχή θέσης 
προϊσταμένου δεν συνεπάγεται αναστολή άσκησης του 
οικείου ελευθέριου επαγγέλματος». 

2. Το δεύτερο εδάφιο της παραγράφου 3 του άρθρου 11 
του π.δ. 32/2004, όπως αναριθμήθηκε σε άρθρο 10 με το 
άρθρο μόνο παράγραφος 9 περ. β του π.δ. 179/2004. το 
οποίο κωδικοποιήθηκε στην παράγραφο 3 του άρθρου 82 
του Κώδικα Νομοθεσίας για την Κυβέρνηση και τα κυβερ¬ 
νητικά όργανα, αντικαθίσταται, ως εξής: «Οι αποσπασμένοι 
εξακολουθούν να αμείβονται με τις αποδοχές της υπηρε¬ 
σίας από την οποία έχουν αποσπασθεί». 

3. Μετά το δεύτερο εδάφιο της παραγράφου 3 του 
άρθρου 11 του π.δ.. 32/2004, όπως αναριθμήθηκε σε άρ¬ 
θρο 10 με το άρθρο μόνο παράγραφος 9 περ. β του 
π.δ. 179/2004, το οποίο κωδικοποιήθηκε στην παράγρα¬ 
φο 3 του άρθρου 82 του Κώδικα Νομοθεσίας για την 
Κυβέρνηση και τα κυβερνητικά όργανα, προστίθεται 


τρίτο εδάφιο, ως εξής: «Το πρώτο εδάφιο της παρα¬ 
γράφου αυτής εφαρμόζεται και για τις αποδοχές των 
προϊσταμένων του Γραφείου Υποστήριξης της Καλής 
Νομοθέτησης και του Γ ραφείου Συντονισμού και Θε¬ 
σμικών Θεμάτων.» 

Άρθρο 6 

Μεταβατική διάταξη 

Οι αποσπασμένοι και μετακλητοί υπάλληλοι και οι 
ειδικοί σύμβουλοι και ειδικοί συνεργάτες, που υπηρε¬ 
τούν κατά τη δημοσίευση του παρόντος διατάγματος 
στη Γ ενική Γ ραμματεία της Κυβέρνησης, εντάσσονται 
αυτοδικαίως και με το ίδιο νομικό καθεστώς σε θέσεις 
που προβλέπονται από το άρθρο 7 του π.δ. 32/2004 
(άρθρο 78 του Κώδικα Νομοθεσίας για την Κυβέρνη¬ 
ση και τα κυβερνητικά όργανα), όπως το άρθρο αυτό 
τροποποιείται με το παρόν διάταγμα. Οι αποσπασμένοι 
υπάλληλοι που υπηρετούν κατά τη δημοσίευση του πα¬ 
ρόντος διατάγματος στη Γ ενική Γ ραμματεία της Κυβέρ¬ 
νησης εξακολουθούν να λαμβάνουν τις αποδοχές που 
λάμβαναν πριν την δημοσίευση του παρόντος, εκτός εάν 
ζητήσουν με αίτησή τους να υπαχθούν στις διατάξεις 
του άρθρου 10 παρ. 3 του π.δ. 32/2004 (άρθρο 82 παρ. 
3 του Κώδικα Νομοθεσίας για την Κυβέρνηση και τα 
κυβερνητικά όργανα), όπως αυτό αντικαθίσταται με το 
παρόν διάταγμα. 

Αρθρο 7 

Στις διατάξεις του κυρωθέντος με το άρθρο πρώτο 
του π.δ. 63/2005 Κώδικας Νομοθεσίας για την Κυβέρνη¬ 
ση και τα κυβερνητικά όργανα, επέρχονται οι ακόλουθες 
μεταβολές, σύμφωνα με τα οριζόμενα στα προηγούμενα 
άρθρα του παρόντος: 

(α) Αντικαθίστανται οι εξής διατάξεις: το άρθρο 73 
παρ. 1, το άρθρο 75 παρ. 2 περιπτώσεις ε και στ, το άρ¬ 
θρο 77 περίπτωση γ και το άρθρο 81 παρ. 1 περίπτωση 
β του Κώδικα. 

(β) Καταργούνται οι περιπτώσεις ζ-ια της παρ. 2 του 
άρθρου 75 του Κώδικα. 

(γ) Στο άρθρο 76 του Κώδικα προστίθεται περίπτωση 
θ. 

(δ) Μετά το άρθρο 76 του Κώδικα προστίθενται άρθρα 
76Α και 76Β. 

(ε) Τροποποιείται η περίπτωση η του άρθρου 77 του 
Κώδικα. 

(στ) Στο άρθρο 77 του Κώδικα προστίθεται περίπτω¬ 
ση ιζ. 

(ζ) Τροποποιείται και συμπληρώνεται η παρ. 3 του 
άρθρου 82 του Κώδικα. 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΙΩΑΝΝΗΣ ΠΑΠΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοητ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ϊηΐβτηβΐ: Ιι11ρ://νννννν.β1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·6ΐ:.αΓ - ί-ίτΐίΐΙ: ννοΙ)ίη35ΐ6Γ·£ί@£ΐ.αΓ 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 












